ปวดเจ็บท้องด้านซ้ายล่างค่ะ หลังทำหมันมาวันนี้เข้าวันที่8 แล้ว ยังปวดอยู่เลย เดินก็เจ็บเหมือนทิ้งน้ำหนักลงด้านซ้ายทีก็เจ็บที เวลานอนขยับตัวก็ต้องค่อยๆขยับเพราะเจ็บท้องด้านซ้ายมากๆค่ะ เกิดจากสาเหตุอะไรค่ะ แล้วมีวิธีไหนทำให้หายปวดบ้างค่ะ ทรมานมากเลยตอนนั้
สวัสดีค่ะ อาการปวดท้องด้านซ้ายล่างอาจเกิดจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดหรืออาจจะเกี่ยวกับแผลผ่าตัดทำหมันก็ได้เช่นกัน ซึ่งควรจะค่อยๆทุเลาลง เมื่อแผลสมานกันดีแล้วการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดหากยังปวดเรื้อรัง ปวดมากขึ้นเรื่อยๆ มีเลือดออกจากช่องคลอด ปัสสาวะแสบขัด ควรปรึกษาแพทย์เพื่อหาสาเหตุอื่นๆที่เป็นไปได้ดังกล่าวไป